9. การจัดการ

คณะกรรมการบริษัทฯ มีอำนาจหน้าที่ในการดำเนินธุรกิจของบริษัทฯ
ให้มีความเจริญเติบโตอย่างต่อเนื่องและมั่นคง
จัดการและวางนโยบายให้เป็นไปตามแผนการของบริษัทฯ ด้วยความซื่อสัตย์สุจริต โปร่งใส
เสริมสร้างให้เกิดการกำกับดูแลกิจการที่ดี ให้เป็นไปตามกฎหมาย
ข้อบังคับบริษัทและมติที่ประชุมผู้ถือหุ้น รวมถึงให้ตรงตามเป้าหมายและวัตถุประสงค์ของบริษัทฯ
เว้นแต่เรื่องที่กำหนดโดยคณะกรรมการกำกับหลักทรัพย์หรือตลาดหลักทรัพย์แห่งประเทศไทยว่า
คณะกรรมการต้องเสนอต่อที่ประชุมเพื่อขอความเห็นชอบและอนุมัติของที่ประชุมผู้ถือหุ้นก่อนดำเนินการ
ตามกฎหมายและข้อบังคับของบริษัท

ขอบเขตและอำนาจหน้าที่ของคณะกรรมการ

1.  ปฏิบัติหน้าที่ให้เป็นไปตามกฎหมาย วัตถุประสงค์และข้อบังคับของบริษัทฯ
    ตลอดจนมติที่ประชุมผู้ถือหุ้น

2.  กำหนดนโยบายและแนวทางการดำเนินงานของบริษัท

3.  ดูแลกำกับให้มีระบบการควบคุมภายในให้มีประสิทธิผล

4.  ควบคุมดูแลให้ฝ่ายจัดการ
    ดำเนินการตามนโยบายที่กำหนดไว้อย่างมีประสิทธิภาพและประสิทธิผล

5.  กำหนดระดับอำนาจดำเนินการ
    และการกำหนดนโยบายการบริหารการเงินและการบริหารความเสี่ยงของกิจการ

รายชื่อและตำแหน่งคณะกรรมการ

1. นางกัลยาณี กยาวัฒนกิจ ประธานกรรมการ

2. นายสมนึก กยาวัฒนกิจ กรรมการผู้อำนวยการ

3. นายปรีชา พรประภา กรรมการ

4. นายสงวน เอื้อสุดกิจ ประธานกรรมการตรวจสอบ , กรรมการอิสระ

5. นายชัย นวพันธ์ กรรมการ

6. นายสมพจน์ กยาวัฒนกิจ กรรมการ

7. นายกมล นครชัย กรรมการตรวจสอบ , กรรมการอิสระ

8. นางพริ้งเพรา โตกะคุณะ กรรมการ

9. นายสมบูรณ์ มหศรีแสงเพชร กรรมการตรวจสอบ , กรรมการอิสระ

กรรมการผู้มีอำนาจลงลายมือชื่อผูกพันตามเงื่อนไขในหนังสือรับรองบริษัทได้คือ กรรมการสองท่านลงลายมือชื่อร่วมกัน และประทับตราสำคัญของบริษัท

รายชื่อและตำแหน่งผู้บริหารของบริษัท

1.  นายภาวิช โตกะคุณะ บรรณาธิการ

2.  นายสมมิตร โล่ห์พัฒนะกิจ ผู้ช่วยผู้อำนวยการ

3.  นางสาวรัตนา อมรแสนสุข ผู้จัดการสำนักผู้บริหาร

4.  นายเสนีย์ โชตินุชิตตระกูล ผู้จัดการฝ่ายโฆษณา

การสรรหากรรมการและผู้บริหาร 

การแต่งตั้งคณะกรรมการบริษัท จะถูกแต่งตั้งขึ้นโดยที่ประชุมใหญ่ของผู้ถือหุ้น ตาม พ.ร.บ.มหาชน
การพ้นวาระจากตำแหน่งกรรมการจะสลับหมุนเวียนทุกปี และจัดให้มีคณะกรรมการตรวจสอบ
กรรมการอิสระ ที่มีคุณสมบัติเหมาะสม เพื่อนำเสนอที่ประชุมผู้ถือหุ้นพิจารณาและอนุมัติแต่งตั้ง
ตามกฎและระเบียบข้อบังคับของตลาดหลักทรัพย์แห่งประเทศไทย
โดยใช้วิธีแต่งตั้งแต่ละรายต้องได้รับคะแนนเสียงเห็นชอบเกินกว่ากึ่งหนึ่งของจำนวนเสียงทั้งหมดของผู้ถือหุ้นซึ่งมาประชุมและมีสิทธิออกเสียง
ซึ่งบริษัทฯ จะได้มีการกำหนดสัดส่วนกรรมการที่เป็นตัวแทนของผู้ถือหุ้นแต่ละกลุ่ม
สืบเนื่องจากการถือหุ้นเป็นการกระจายการถือหุ้นในตลาดหลักทรัพย์มากกว่าการถือโดยกลุ่มใดกลุ่มหนึ่ง

ผู้ถือหุ้นมีสิทธิที่จะแต่งตั้งกรรมการของบริษัทฯ
ได้จากการลงมติในการประชุมผู้ถือหุ้นตามหลักเกณฑ์ดังต่อไปนี้

1.  ผู้ถือหุ้นคนหนึ่งมีคะแนนเสียงเท่ากับจำนวนหุ้นที่ตนถือ

2.  ผู้ถือหุ้นแต่ละคนใช้คะแนนเสียงที่มีอยู่ทั้งหมดตาม ก
    เลือกตั้งบุคคลคนเดียวหรือหลายคนเป็นกรรมการก็ได้
    แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3.  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่ากับจำนวนกรรมการที่จะพึงหรือมีหรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินกว่าจำนวนกรรมการที่จะพึงมีหรือจะพึงเลือกตั้งในครั้งนั้นให้ประธานที่ประชุมเป็นผู้ชี้ขาด

การสรรหาผู้บริหารของบริษัท
แต่งตั้งจากบุคคลที่คณะกรรมการคัดเลือกหรือประธานบริหารเสนอชื่อต่อคณะกรรมการบริษัทเป็นผู้แต่งตั้ง

อำนาจหน้าที่ของกรรมการตรวจสอบ

คณะกรรมการการตรวจสอบ ประกอบด้วยกรรมการของบริษัท 3 ท่าน เป็นผู้มีความเป็นอิสระ
ไม่มีผลประโยชน์หรือส่วนได้เสียไม่ว่าทางตรงหรือทางอ้อม
ทั้งในด้านการเงินและบริหารงานของบริษัท และเป็นอิสระจากกลุ่มผู้ถือหุ้นรายใหญ่
มีคุณสมบัติและไม่มีลักษณะต้องห้ามตามกฎของตลาดหลักทรัพย์แห่งประเทศไทย
โดยมีหน้าที่และความรับผิดชอบดังต่อไปนี้

1.  ดูแลรายงานทางการเงินของบริษัทให้ตรงต่อความเป็นจริง ครบถ้วน เพียงพอ และเชื่อถือได้

2.  ดูแลให้บริษัทมีระบบการควบคุมภายในที่เหมาะสมและมีประสิทธิภาพ

3.  ดูแลให้บริษัทมีระบบการประเมินความเสี่ยง และการบริหารความเสี่ยงที่เหมาะสมเพียงพอ
    และมีประสิทธิภาพ

4.  พิจารณา คัดเลือก และเสนอแต่งตั้งผู้สอบบัญชีของบริษัท

5.  ดูแลให้ปฏิบัติตามข้อกำหนดและกฎหมายว่าด้วยหลักทรัพย์และตลาดหลักทรัพย์ และกลต.
    หรือกฎหมายที่เกี่ยวข้องกับธุรกิจของบริษัท

6.  ดูแลไม่ให้เกิดความขัดแย้งทางผลประโยชน์

7.  ปฏิบัติการอื่นใดตามที่คณะกรรมการของบริษัทมอบหมาย

8.  จัดทำรายงานการกำกับดูแลกิจการของคณะกรรมการการตรวจสอบ
    โดยเปิดเผยไว้ในรายงานประจำปีของบริษัท
    ซึ่งรายงานดังกล่าวลงนามโดยประธานคณะกรรมการตรวจสอบ

อำนาจหน้าที่ของกรรมการอิสระ

กรรมการอิสระของบริษัท ประกอบด้วยกรรมการของบริษัท 3 ท่าน
ซึ่งเป็นอิสระจากกลุ่มผู้ถือหุ้นรายใหญ่ มีคุณสมบัติไม่ต้องห้าม คือ
มิได้เป็นลูกจ้างหรือพนักงานของบริษัท และถือหุ้นไม่เกินร้อยละ 0.50 ของทุนชำระแล้ว
มีหน้าที่ดูแลผลประโยชน์ของผู้ถือหุ้นทุกราย
และดูแลไม่ให้เกิดความขัดแย้งทางผลประโยชน์ระหว่างผู้ถือหุ้นกับบริษัท

ค่าตอบแทนกรรมการและผู้บริหาร

ในปีที่ผ่านมา ค่าตอบแทนรวมของกรรมการ จำนวน 40,000 บาท เป็นค่าตอบแทนในรูปเบี้ยประชุม

ในปีที่ผ่านมา ค่าตอบแทนรวมของกรรมการบริหารและผู้บริหาร จำนวน 2,230,457.00 บาท
เป็นค่าตอบแทนในรูปเงินเดือนและโบนัส

การกำกับดูแลกิจการ

คณะกรรมการของบริษัทได้ปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน
ที่เป็นไปตามแนวทางของตลาดหลักทรัพย์มาโดยตลอด

การดูแลเรื่องการใช้ข้อมูลภายใน

บริษัทมีการกำหนดนโยบายและแนวทางปฏิบัติเกี่ยวกับการนำข้อมูลภายในหรือสารสนเทศภายในของบริษัทที่ยังไม่ได้เปิดเผยต่อสาธารณชนไปใช้เพื่อประโยชน์ไม่ว่าโดยตรงหรือโดยอ้อม
รวมถึงการซื้อขายหลักทรัพย์โดยเฉพาะในช่วง 1
เดือนก่อนที่งบการเงินเผยแพร่ต่อสาธารณชนอย่างเด็ดขาด
นอกจากนี้ผู้บริหารระดับสูงต้องรายงานข้อมูลการซื้อหรือขายหลักทรัพย์แห่งประเทศไทย
เรื่องหลักเกณฑ์ เงื่อนไข และวิธีการเกี่ยวกับการจัดทำและเปิดเผยรายงานการถือหลักทรัพย์
ซึ่งเป็นการป้องกันการซื้อขายหลักทรัพย์โดยใช้สารสนเทศภายใน
ซึ่งที่ผ่านมาผู้บริหารระดับสูงของบริษัททุกท่านได้ปฏิบัติตามกฎเกณฑ์ของ ก.ล.ต.
และตลาดหลักทรัพย์มาโดยตลอด

บุคลากร

ปัจจัยที่เป็นแรงขับดันสำคัญที่จะผลักดันและสนับสนุนให้การดำเนินธุรกิจมีประสิทธิภาพและประสิทธิผลได้
คือคุณภาพของของบุคลากร เป็นวัตถุประสงค์หลักที่บริษัทให้ความสำคัญ
โดยมุ่งเน้นการพัฒนาบุคคลากรทั้งความรู้ความสามารถอย่างต่อเนื่องสม่ำเสมอ นำเทคโนโลยีใหม่ ๆ
เข้ามาช่วยในการทำงาน จัดฝึกอบรมสำหรับเทคโนโลยีใหม่ ๆ ที่จะนำมาใช้ให้เกิดความชำนาญ
ความเชี่ยวชาญ ทักษะ และความคล่องแคล่วในสายอาชีพให้เหมาะสมกับทุกฝ่ายที่เกี่ยวข้อง
มีการศึกษาและพัฒนาอย่างต่อเนื่องเพื่อให้เกิดประโยชน์และความสะดวกในการทำงานให้มากที่สุด
สนับสนุนให้มีการจัดสวัสดิการที่ดีที่เหมาะสม
เพื่อให้บุคลากรทุกตำแหน่งหน้าที่มีศักยภาพในการปฏิบัติงานให้บรรลุเป้าหมายที่บริษัทฯกำหนดไว้ ณ
วันที่ 31 ธันวาคม 2551 บริษัทมีบุคลากรจำนวน 72 คน ค่าตอบแทนในปีที่ผ่านมาจำนวน
12,643,518.00 บาท เป็นค่าตอบแทนเงินเดือน โบนัสและสวัสดิการอื่น ๆ

บริษัทไม่มีข้อพิพาทด้านแรงงานที่สำคัญในระยะ 3 ปีที่ผ่านมา